**Steve Finnan** (født **Stephen John Finnan** den 24. april 1976 i Limerick, Irland) er en irsk fotballspiller. Finnan er født i Limerick i Irland, men er oppvokst i Chelmsford i England. Han er uten klubb fortiden.

Klubbfotball
------------

### Tidlig karriere

Finnan startet sin karriere som midtbanespiller i den semiprofesjonelle London-klubben Welling United, men ble profesjonell i Birmingham i 1995. Finnan fikk lite spilletid i Birmingham, og ble solgt til Notts County midtveis i 1996/97-sesongen. Her skapte han seg et navn som en av de mest talentfulle midtbanespillerne i de lavere divisjonene, og i november 1998, ble han solgt til Fulham.

### Fulham

I Fulham ble Finnan omskolert til høyreback, og Finnan var en av nøkkelspillerne på Fulhams ferd opp fra 2. divisjon til Premier League.

### Liverpool FC

Sommeren 2003 ble han kjøpt av Liverpool for 3,5 millioner pund, og etter en litt treg start i Liverpool-trøya, har Finnan etablert seg som fast på laget. Han er meget god defensivt, men styrer også mye av det offensive spillet, og har en god innleggsfot.

Finnan signerte i juli 2007 på en ny 5-årskontrakt for Merseyside-klubben. 
Sommeren 2008 ble det meldt at Finnan ble tilbudt Aston Villa som ledd av en byttehandel for at Liverpool skulle kunne kjøpe Gareth Barry, noe som Finnan ikke likte da han ville forbli på Anfield og slåss for plassen sin. Denne reaksjonen skal ha ført til en krangel mellom iren og Rafa Benitez, noe som gjorde at Steve ble utelagt fra en treningskamp mellom Liverpool og Vålerenga i Oslo den 5. august 2008.

### Espanyol

1. september 2008 ble det klart at Finnan hadde skrevet under en toårskontrakt med klubben. Han vil spille med trøyenummer 2.

### Portsmouth FC

Den 28. juli 2009 skrev han under en ettårskontrakt med Portsmouth.

Meritter
--------

**Irland**

* 46 A-landskamper/1 mål for Irland

**Notts County**

* Vinner Football League Two (3.divisjon): 1997-1998

**Fulham**

* Vinnere Football League One (2.divisjon): 1998-1999
* Vinnere Football League Championship (1.divisjon): 2000-2001
* UEFA Intertoto Cup: 2002

**Liverpool**

* Vinner Mesterligaen i 2004-05
* Vinner av UEFA Super Cup 2005
* Vinner FA-cupen i 2006

**Personlige meritter**

* Var på «Årets lag» for Fulham i 1. divisjon i 2000-01.
* Var på «Årets lag» Fulham i Premier League i 2001-02.

Utenom fotball
--------------

Finnan ble arrestert i april 2005 etter mistanke om at han hadde drept en person etter farlig bilkjøring. Han var angivelig involvert i en kollisjon med sin svarte Range Rover, som resulterte i dødsfallet til en pensjonist tre uker etter ulykken. Hendelsen hendte i Tuebrook-området i Liverpool 27. januar 2005. Finnan ble sluppet fri i påvente av mer etterforskning, men saken mot han ble henlagt på grunn av mangel på bevis.

Trivia
------

I desember 2006 ble det sagt på BBC-programmet 'Final Score' at Finnan var den eneste spilleren som har spilt i hver eneste engelske liga (fra Premier League til Conference-ligaen).

Referanser
----------

1. ↑  (en) icLiverpool - Steve Finnan signs up as double deal close 12.07.07
2. 1 2  (en) Martin, Oliver (30. juli 2008). «Finnan out in the cold?». *Liverpool.no*. Besøkt 30. juli 2008. [*død lenke*]

Eksterne lenker
---------------

* (en) Steve Finnan – FIFA Rediger på Wikidata

* (en) Steve Finnan – UEFA Rediger på Wikidata

* (en) Steve Finnan – Transfermarkt Rediger på Wikidata

* (en) Steve Finnan – national-football-teams.com Rediger på Wikidata

* (en) Steve Finnan – WorldFootball.net Rediger på Wikidata

* (en) Steve Finnan – Soccerbase.com Rediger på Wikidata

* (en) Steve Finnan – FootballDatabase.eu Rediger på Wikidata

* (en) Steve Finnan – Soccerway Rediger på Wikidata

* (en) Steve Finnan – EU-Football.info Rediger på Wikidata

* (en) Steve Finnan – FBref Rediger på Wikidata

| * v
* d
* r
Irlands tropp – VM i fotball 2002 |
| --- |
| 
* 1 Given
* 2 Finnan
* 3 Harte
* 4 Cunningham
* 5 Staunton
* 6 Roy Keane
* 7 McAteer
* 8 Holland
* 9 Duff
* 10 Robbie Keane
* 11 Kilbane
* 12 Kinsella
* 13 Connolly
* 14 Breen
* 15 Dunne
* 16 Kiely
* 17 Quinn
* 18 G. Kelly
* 19 Morrison
* 20 O'Brien
* 21 Reid
* 22 Carsley
* 23 A. Kelly
* Landslagstrener: McCarthy

 | Det irske flagget |